Varianta revizuită

Proiect din 2010

STANDARDUL NAŢIONAL DE CONTABILITATE 16,  38 , 6
"Imobilizări corporale şi necorporale "
Introducere

1. Prezentul standard este elaborat în baza Directivelor Europene şi Standardelor Internaţionale de Contabilitate 16 "Imobilizări corporale", 38 "Imobilizări necorporale",  Standardului Internaţional de Raportare financiară 6 „Explorarea şi evaluarea resurselor minerale” în redacţia anului 2009.
Obiectiv
2. Obiectivul prezentului standard constă în stabilirea modului de contabilizare a imobilizărilor corporale şi necorporale şi de prezentare a informaţiilor aferente in situaţiile financiare.
Domeniu de aplicare
3. Prezentul Standard se aplică tuturor imobilizărilor corporale şi necorporale cu excepţia: 
a) activelor biologice (S.N.C. 41 „Agricultura”);
b) imobilizărilor primite în leasing financiar, arendă, locaţiune la recunoaşterea iniţială a lor (S.N.C. 17 „Contracte de leasing”);
c) investiţiilor imobiliare contabilizate conform modelului valorii juste (S.N.C. 40 „Investiţii imobiliare”);
d) goodwill-ului (S.N.C. ?? „Combinări de întreprinderi”);
e) activelor imobilizate deţinute pentru vânzare (S.N.C. 5 „Active imobilizate deţinute pentru vânzare şi activităţi întrerupte”).
Definiţii
4. În prezentul standard noţiunile utilizate semnifică:

Amortizarea  imobilizărilor –  repartizarea  sistematică  a  valorii amortizabile a unei imobilizări pe perioade de gestiune ale duratei de utilizare.
Costul (valoarea) de intrare – totalitatea costurilor de procurare (achiziţie) şi creare a obiectului de evidenţă şi costurilor direct atribuibile pentru a-l aduce în locul şi în starea necesară pentru folosirea după destinaţie.

Durata de utilizare a unei imobilizări este:

a) perioada  de timp pe parcursul căreia entitatea aşteaptă să obţină beneficii economice din utilizarea imobilizării; sau
b) cantitatea unităţilor de producţie, lucrări, servicii sau de alte unităţi similare pe care entitatea preconizează să le obţină din utilizarea imobilizării.
Epuizarea resurselor minerale – reducerea (repartizarea) valorii epuizabile a resurselor minerale în raport cu volumul mineralelor utile extrase  în perioadele gestionare ale duratei de extracţie.

Imobilizări – active deţinute pentru a fi utilizate în activitatea entităţii pe o perioadă mai mare de un an sau pentru a fi transmise în folosinţa terţilor.
Imobilizări amortizabile  – imobilizări aflate în exploatare care au o durată de utilizare certă (limitată) şi la care se calculează amortizarea.
Imobilizări corporale – imobilizări sub formă de mijloace fixe, terenuri, imobilizări corporale în curs de execuţie şi resurse minerale.
Imobilizări corporale în curs de execuţie – imobilizări corporale achiziţionate ce necesită montaj ? sau aflate în procesul de creare până la transmiterea lor în exploatare, evaluate la costuri de achiziţie (creare) şi de pregătire pentru utilizare după destinaţie. Aceste imobilizări cuprind construcţii nefinisate (la beneficiarii acestora), utilaje şi alte obiecte până la punerea în funcţiune, costurile ulterioare spre capitalizare, plantaţii perene neroditoare.

Imobilizări neamortizabile – imobilizări care au o durată de utilizare incertă (nelimitată) sau care se află în curs de execuţie.

Imobilizări necorporale – imobilizări nemonetare care nu îmbracă o formă materială, identificabile şi controlabile de entitate.
Imobilizări necorporale în curs de execuţie – imobilizări necorporale achiziţionate sau aflate în procesul creării, evaluate la costuri de achiziţie (creare) şi de pregătire a imobilizării pentru utilizare după destinaţie precum şi imobilizările necorporale interconexate cu alte imobilizări care necesită lucrări de pregătire pentru utilizare după destinaţie. 
Mijloace fixe – imobilizări corporale valoarea unitară a cărora depăşeşte pragul de semnificaţie (plafonul valoric) stabilit de entitate în politica de contabilitate şi care sunt transmise în exploatare.
Obiect (element) de evidenţă a imobilizărilor corporale şi necorporale  – o imobilizare separată destinată utilizării în mod individual sau complexul de componente, destinate utilizării în ansamblu.

Resurse minerale – imobilizări corporale neregenerabile care se află în faza de explorare (pregătire spre extracţie) pentru care nu este demonstrată fezabilitatea tehnică şi viabilitatea comercială, precum şi cele din faza de extracţie pentru care lucrările de explorare sînt finalizate, fezabilitatea tehnică şi viabilitatea comercială este demonstrată, sînt pregătite spre extracţie.

Terenuri – imobilizări corporale sub formă de teritorii funciare (de pământ) deţinute de entitate cu drept de proprietate sau primite în arendă financiară (leasing financiar) pentru a fi folosite în activitatea entităţii.
Valoarea contabilă (de bilanţ) – valoarea la care un obiect de evidenţă este reflectat în bilanţul contabil după diminuarea costului de intrare cu amortizarea (epuizarea) şi pierderile din depreciere acumulate.

Valoarea justă a imobilizării – suma cu care o imobilizare ar putea fi schimbată de bună voie în procesul unei tranzacţii în condiţii normale între părţi interesate, independente şi bine informate.


Valoarea reziduală (probabilă rămasă) – valoarea estimată (preconizată) a unei imobilizări amortizabile, care entitatea prevede să o obţină la expirarea duratei de utilizare a acesteia. 
Particularităţile contabilităţii resurselor minerale

Recunoaşterea şi evaluarea iniţială

68. Resursele minerale se recunosc în componenţa imobilizărilor corporale pe fiecare  sector al terenului contractat sau pe întregul teren contractat după finalizarea lucrărilor de explorare dacă:


- proprietăţile resurselor decopertate corespund definiţiei imobilizărilor corporale;


- volumul resurselor decopertate este identificabil, controlabil, determinat pentru care este demonstrată fezabilitatea tehnică şi viabilitatea comercială;


- costul resurselor poate fi determinat  credibil;

- resursele minerale juridic sunt perfectate printr-un document justificativ.

69. Dacă în extracţia deschisă entitatea nu înregistrează la întrări în componenţa imobilizărilor corporale volumul resurselor minerale la finalizarea lucrărilor de explorare, costurile acestor lucrări vor fi contabilizate  de către entitate în componenţa cheltuielilor anticipate cu atribuirea ulterioară la costul mineralelor utile extrase.

Evaluarea la recunoaşterea iniţială 

70. Resursele minerale pregătite în faza de explorare spre extracţie sunt evaluate la cost de intrare care include:


(a) costul lucrărilor de cercetare topografică, geologică, geochimică şi geofizică a solului, precum şi de forare a acestuia în scopul  determinării existenţei resurselor minerale;


(b) costul lucrărilor de decopertare (dezvelire) a resurselor minerale din sectorul respectiv al terenului contractat efectuate în scopul pregătirii acestora spre extracţie (săpatul stratului necesar de sol, încărcarea solului în mijloace de transport, transportarea şi descărcarea lui în locul de depozitare);


c) costul lucrărilor de refacere a unui sector al terenului contractat prin constituirea unică a unui provizion în conformitate cu prevederile SNC 37 „Provizioane, datorii contingente şi active contingente”, dacă entitatea nu atribuie acest provizion la costul mineralelor utile  în fază de extracţie prin constituirea lunară a provizionului;


d) costul serviciilor de determinare a fezabilităţii tehnice, valabilităţii comerciale a existenţei resurselor minerale şi de valorificare a acestora;


e) alte costuri cum ar fi: costul dreptului de extracţie, pierderile producţiei agricole recuperate de către entitate ce dispune de dreptul  de extracţie a resurselor minerale întreprinderii agricole respective în cazul atribuirii unui teren al acestuia prin hotărîrea de  Guvern în scopul  extracţiei resurselor ce se conţin, costul serviciilor de asigurare a mijloacelor fixe ce direct participă  la executarea lucrărilor din faza de explorare, costurile îndatorării în conformitate cu prevederile SNC 23 „Costurile îndatorării”, plata pentru arenda, leasingul operaţional, locaţiunea autocamioanelor, excavatoarelor, maşinilor de perforat (forare) şi altor obiecte ce direct participă ca executarea lucrărilor de explorare.

Recunoaşterea costurilor menţionate prevede reflectarea majorării acestora în faza de explorare pentru a pregăti resursele minerale spre extracţie prin micşorarea concomitentă a stocurilor, majorarea datoriilor, amortizării mijloacelor fixe şi a imobilizărilor necorporale.

71. Costul (valoarea realizabilă netă) mineralelor conexe (nisip, pietriş, argila etc.), obţinute în rezultatul executării operaţiilor de decopertare a resurselor minerale, se înregistrează la intrări prin majorarea stocurilor şi diminuarea concomitentă a costurilor de explorare.    

Evaluarea ulterioară

72. După recunoaşterea resurselor minerale în componenţa imobilizărilor corporale acestea sunt evaluate în conformitate cu prevederile paragrafului 7 al prezentului standard. 

73. Cînd faptele şi  împrejurările create denotă că valoarea contabilă a resurselor minerale recunoscute ca imobilizare corporală depăşeşte valoarea recuperabilă, aceste resurse  vor fi testate la depreciere în conformitate cu prevederile S.N.C. 36 „Deprecierea activelor”, dacă:

a) durata de explorare sau extracţia a expirat sau expiră în viitorul apropiat, iar înnoirea acestor procese nu se planifică;

b) nu sînt planificate mijloacele necesare pentru executarea lucrărilor de explorare în continuare;

c) lucrările de explorare a resurselor minerale în sectorul respectiv ( terenul contractat ) nu au demonstrat viabilitatea comercială;

d) există suficiente informaţii care demonstrează că valoarea contabilă a resurselor minerale nu va fi recuperată.
74. Suma pierderilor din deprecierea resurselor minerale va fi reflectată prin majorarea cheltuielilor (pierderilor) din deprecierea imobilizărilor şi micşorarea concomitentă a costului acestora.

Contabilitatea resurselor minerale în extracţie

75. Resursele minerale din faza de explorare, după finalizarea lucrărilor aferente se transferă în componenţa resurselor minerale aflate în extracţie în baza documentului justificativ, care confirmă volumul şi costul acestuia. Transferarea va fi reflectată prin înregistrarea la intrări a resurselor minerale în exploatare şi diminuarea concomitentă a costului  resurselor minerale aflate în faza  de pregătire spre extracţie.

76. Dacă entitatea, conform politicii de contabilitate nu recunoaşte resursele  minerale în componenţa imobilizărilor corporale (în extracţia închisă a mineralelor utile în corp solid şi corp lichid) din motivul imposibilităţii de a determina anticipat volumul acestora, costurile aferente lucrărilor de explorare sînt contabilizate ca cheltuieli anticipate în perioadă în care sînt suportate. Acestea vor fi reflectate ca majorarea cheltuielilor anticipate şi micşorarea costului stocurilor, majorarea datoriilor, amortizării imobilizărilor corporale şi necorporale. Decontarea sistematică ulterioară a cheltuielilor anticipate şi includerea acestora în  costul mineralelor utile extrase va fi reflectată prin majorarea costurilor de extracţie şi micţorarea cheltuielilor anticipate.

77. Pentru resursele minerale, recunoscute în componenţa imobilizărilor corporale, epuizarea se calculează, începînd cu luna în care se începe extracţia mineralelor utile şi încetează în luna epuizării resurselor minerale în sectorul respectiv. Suma epuizării se determină conform metodei unităţilor de producţie.

78. Durata de epuizare a resurselor minerale o constituie volumul  estimat al acestora spre extracţie după finalizarea lucrărilor de explorare.
79. Valoarea epuizabilă a resurselor minerale  reprezintă  diferenţa dintre costul de intrare al acestora la recunoaşterea iniţială în componenţa imobilizărilor corporale şi valoarea  reziduală. În extracţia deschisă a mineralelor utile în corp solid valoarea reziduală a resurselor minerale este nulă, deoarece spaţiul sectorului (terenului contractat) este refăcut şi nu poate fi utilizabil după alta destinaţie decît cea a terenului restabilit.

80. În extracţia închisă a mineralelor utile în corp solid spaţiul, format după extracţie poate fi utilizat ca depozit de păstrare a valorilor materiale, beciuri pentru păstrarea şi maturarea produselor de vinificaţie, încăperi pentru creşterea ciupercilor etc. Costul acestui spaţiu se determină la valoarea realizabilă netă  şi se înregistrează la intrări prin majorarea mijloacelor fixe şi diminuarea  concomitentă a costului resurselor minerale în extracţie.  

81. Suma epuizării resurselor minerale se calculează prin produsul valorii (costului) epuizabile pe o unitate de resurse minerale şi a volumului mineralelor utile efectiv extrase.


Exemplul 23. Costul resurselor de piatră de construcţie a sectorului nr. 4 al terenului contractat constituie 6 000 000 lei, volumul estimat al pietrei spre extracţie - 900 000 m3, valoarea reziduală a spaţiului format după extracţia mineralelor utile este  estimat la 80 000 lei. În prima luna de exploatare a resurselor minerale au fost extrase 5 400 m3 de piatră.


Conform datelor din exemplu, valoarea (costul) epuizabilă constituie 5 920 000 lei (6 000 000 – 80 000). Mărimea normativă a epuizării la 1 m3 de piatră constituie 6,58 lei (5 920 000 : 900 000).


Suma epuizării resurselor de piatră în prima lună de extracţie constituie 35 532 lei (6,58 x 5 400) care va fi atribuită la costul mineralelor utile extrase prin majorarea concomitentă a acestui cost şi a epuizării resurselor minerale.

82. Ieşirea resurselor minerale este perfectată printr-un document justificativ şi are loc în cazul:


(a) expirării duratei de exploatare;


(b) epuizării resurselor minerale pînă la expirarea duratei de extracţie.

Ieşirea resurselor minerale în cazul (a)  se reflectă prin decontarea epuizării cumulate ca o micşorare concomitentă a costului resurselor minerale şi a epuizării acumulate. Ieşirea resurselor minerale în cazul (b)  se  va reflecta astfel:

· decontarea epuizării cumulate prin micşorarea concomitentă a costului resurselor minerale şi epuizării cumulate;

· casarea valorii epuizabile rămase prin majorarea cheltuielilor perioadei şi micşorarea valorii epuizabile.

În ambele cazuri (a) şi (b) entitatea va mai reflecta înregistrarea la întrări a spaţiului obţinut utilizabil (beci, depozite) după epiuzarea resurselor naturale prin înregistrarea la întrări a obiectului ca o majorare a imobilizărilor în curs de execuţie sau a mijloacelor fixe şi micşorare a costului resurselor naturale.

Componenţa şi contabilitatea costurilor de extracţie

83. Costuri de extracţie reprezintă  costurile condiţionate de executarea lucrărilor în faza de extracţie (forajul resurselor minerale, explozia masei miniere, mărunţirea negabaritului, încărcarea şi transportul) a mineralelor utile. Componenţa costurilor de extracţie a mineralelor utile (produselor obţinute în procesul de extracţie) este determinată de operaţiile tehnologice inerente procesului de extracţie deschisă şi închisă a mineralelor utile în corp solid şi a celei închise a mineralelor utile în corp lichid.

84. Costurile de extracţie deschisă a mineralelor  utile includ: costurile condiţionate de executarea lucrărilor de forare şi explozie a masei miniere,  costurile de mărunţire a negabaritelor, costul serviciilor activităţilor auxiliare şi serviciilor terţe direct  atribuibile, costul lucrărilor de încărcare şi transport al mineralelor utile la beneficiar sau la fabrica de procesare a acestora,  costurile de refacere a sectorului (terenului contractat), înregistrate prin constituirea unui provizion, dacă acestea nu sînt parte componentă a costului de intrare a resurselor minerale.

85. Costurile aferente extracţiei închise a mineralelor utile în corp solid includ costurile privind executarea lucrărilor de tăiat al masei miniere, de separare a masei miniere tăiate, de sortare, de încărcare în autobasculante şi de transport a mineralelor utile la depozitul entităţii sau la beneficiar.

86. În extracţia mineralelor utile  în corp lichid costurile cuprind costurile  operaţiilor de pompare a apei minerale potabile de îmbuteliat, de filtrare, de etichetare, încărcare şi transmitere la depozitul entităţi, iar în cazul extracţiei apei curative – costul operaţiei de pompare în rezervoarele respective, de încălzire a acesteia şi de pompare la locul de utilizare.

87. În extracţia deschisă şi închisă a mineralelor utile  în corp solid şi închisă în corp lichid costurile sînt compuse din costul combustibilului, anvelopelor, acumulatoarelor, utilizate în exploatarea  autobasculantelor, excavatoarelor altor  mijloace fixe, pieselor de schimb şi altor materiale  la reparaţia acestora conform prevederilor paragrafelor 85-86  din prezentul standard, amortizarea mijloacelor fixe şi a imobilizărilor necorporale, costul energiei electrice, salariile calculate  specialiştilor şi muncitorilor direct atribuibile, contribuţiile pentru asigurările sociale şi primele de asigurare obligatorie de asistenţă medicală, costul serviciilor companiilor de asigurare pentru asigurarea mijloacelor fixe ce direct participă la extracţia  mineralelor utile, consumurile indirecte de producţie repartizate. Componenţa costurilor generate de extracţia mineralelor utile pe tipuri de extracţie este prezentată în anexa 1.

88. Costurile de extracţie a mineralelor utile vor fi reflectate ca o majorare a costurilor de extracţie (activităţii de bază) şi diminuare  a stocurilor consumate, a costului serviciilor activităţilor auxiliare, majorare a datoriilor şi a amortizării mijloacelor fixe, imobilizărilor necorporale, precum şi a provizioanelor pentru costurile de refacere a sectorului respectiv (terenului contractat).

Contabilitatea costurilor de refacere a unui sector  al terenului contractat sau a întregului teren
89. Conform legislaţiei entitatea, de regulă, în extracţia deschisă a mineralelor utile în corp solid este obligată să refacă terenul contractat. Refacerea este efectuată pe fiecare sector al terenului contractat  în succesiunea decopertării şi extracţiei mineralelor utile. Refacerii se supun sectoarele din care sînt extrase mineralele utile, sectoarele ocupate cu drumuri, cu clădirile oficiului entităţii, depozitelor, secţiilor, fabricii de procesare a produselor miniere, precum şi cele ocupate cu alte obiecte.

90. Costuri de refacere reprezintă costurile aferente executării lucrărilor de refacere (recultivare) a unui sector al terenului contractat sau a întregului teren contractat pentru ai restabili fertilitatea iniţială. Costurile de refacere a unui sector (teren contractat) din care sunt extrase mineralele utile includ costurile lucrărilor de :

· încărcare, transport şi descărcare a solului nefertil în sectorul ce urmează a fi refăcut;

· nivelarea şi compactarea solului descărcat;
· încărcarea solului fertil din locul de depozitare, transportul şi descărcarea acestuia în sectorul ce va fi refăcut.
91. Costurile de refacere a unui sector (teren contractat) din care sunt extrase mineralele utile pot fi incluse în componenţa costurilor de explorare ca element al costului de intrare a resurselor minerale sau în componenţa costurilor de extracţie (activitate de bază) în funcţie de politica de contabilitate a entităţii, prin constituirea unui provizion. Costurile de refacere vor fi reflectate ca o majorare a costurilor de explorare, dacă entitatea  ulterior înregistrează la intrări resursele minerale în componenţa imobilizărilor corporale sau ca majorare a cheltuielilor anticipate, cînd entitatea  nu înregistrează resursele minerale ca imobilizări corporale sau prin majorarea costurilor de extracţie şi majorarea concomitentă a provizionului respectiv conform politicii de contabilitate a entităţii.

92. Costurile de refacere a unui sector ocupat cu drumul extern ce uneşte entitatea cu magistrala sectoarelor ocupate cu clădirile oficiului entităţii, secţiilor, fabricii de procesare a mineralelor utile includ costurile  lucrărilor de săpatul şi transportul stratului de pietriş şi înlocuirea lui cu sol fertil, de demolarea clădirilor care nu pot fi utilizate după epuizarea resurselor minerale, demontarea utilajelor, săpatul şi transportul deşeurilor provenite din demolarea şi înlocuirea spaţiului format cu sol fertil. Suma acestor costuri diminuată cu costul materialelor utilizabile preconizate spre obţinere din refacere va fi atribuită la costurile de explorare ca component al valorii de intrare a resurselor minerale sau la cheltuieli anticipate prin constituirea unică a provizionului respectiv. Aceste costuri se vor reflecta prin majorarea costurilor de explorare sau a cheltuielilor anticipate şi majorarea concomitentă  a provizionului ce se constituie.

93. În ambele cazuri, la refacerea unui sector, teren (paragrafele 91 şi 92) din care au fost extrase resursele minerale sau la refacerea sectoarelor ocupate cu drumuri, clădirile depozitelor, fabricii de procesare a producţiei miniere) costurile  efective de refacere se reflectă ca o micşorare a provizionului  anterior constituit şi diminuare a stocurilor consumate, costului serviciilor activităţilor auxiliare, majorarea datoriilor, amortizării  mijloacelor fixe, imobilizărilor necorporale etc.
94. Dacă în faza de extracţie se obţin două sau mai multe tipuri de minerale utile conjugate (piatra brută şi nisip, nisip şi granit, ghips şi piatra brută,  prundiş şi piatra brută etc.) suma costurilor de extracţie va fi repartizată între aceste tipuri de minerale utile în raport cu volumul obţinut al acestora, cînd provizionul constatat nu a fost înclus în costul iniţial al resurselor minerale.

Imobilizări corporale utilizate în explorarea şi extracţia resurselor minerale

95. În activitatea de explorare şi extracţie a mineralelor utile entitatea utilizează diferite imobilizări corporale (maşini, utilaje, autocamioane, excavatoare, clădiri, sonde etc.). Pentru obiectele a căror durata de funcţionare utilă nu depăşeşte termenul de extracţie a mineralelor utile rămas, amortizarea va fi calculată în baza duratei de utilizare a acestora. Cînd durata de utilizare a obiectelor menţionate depăşeşte termenul de exploatare a resurselor minerale rămas, ele vor fi amortizate: 

(a) în baza termenului de exploatare rămas, dacă după suspendarea activităţii  ele nu pot fi utilizate sau vîndute;

(b) în baza duratei de funcţionare utilă a activului, cînd acesta după încetarea extracţiei poate fi utilizat sau vîndut.

Prezentarea informaţiilor

96. În situaţiile financiare ale entităţii se prezintă următoarele informaţii privind imobilizările corporale : 

a) metodele utilizate de calculare a amortizării;
b) costul de intrare (sau altă valoare ce substituie valoarea de intrare în situaţiile financiare), amortizarea acumulată şi pierderile acumulate din depreciere la începutul şi sfîrşitul perioadei de gestiune şi modificările în perioadele respective pe fiecare categorie de imobilizări corporale;
c) valoarea contabilă a imobilizărilor corporale care nu se utilizează temporar;

d) costul de intrare (sau altă valoare ce substituie valoarea de intrare în situaţiile financiare) a obiectelor amortizate integral şi care continuă să funcţioneze;

e) existenţa şi valoarea imobilizărilor corporale gajate sau ipotecate, sau acordate drept garanţie pentru anumite datorii ale entităţii.

97. În situaţiile financiare ale entităţii se prezintă următoarele informaţii privind imobilizările necorporale : 

(a) imobilizări necorporale cu durata de utilizare certă (cu specificarea normelor de amortizare sau a duratei de utilizare şi metodelor de calculare a amortizării);

         (b) imobilizările necorporale cu durata de utilizare incertă;

         (c) imobilizările necorporale amortizate complet, care urmează a fi utilizate;

98. Entitatea ce extrage resurse minerale va prezenta în situaţiile financiare:

 (a)  recunoaşterea resurselor minerale în componenţa  imobilizărilor corporale cu prezentarea costului resurselor în anul gestionar sau a cheltuielilor anticipate ;

 (b)  modul de contabilizare a provizioanelor constituite pentru costurile de refacere:

- atribuită la costurile de extracţie a mineralelor utile,

- inclusă în costurile de explorare ca element valorii de intrare a resurselor minerale;

(c) metoda de constituire a provizioanelor incluse în costurile de explorare şi de extracţie a mineralelor utile;

   (d) suma provizioanelor utilizate;

(e) suma epuizării resurselor minerale calculate şi decontate. 

Dispoziţii tranzitorii

99. Cerinţele prezentului standard privind evaluarea la recunoaşterea iniţială a imobilizării corporale  sau necorporale obţinute în schimb se vor aplica prospectiv, numai pentru tranzacţiile viitoare.
100. În cazul în care entitatea modifică modul de evaluare ulterioară a imobilizărilor la data întrării în vigoare a prezentului standard, diferenţele din reevaluarea imobilizărilor corporale şi necorporale înregistrate anteroir vor fi trecute la profitul nerepartizat în modul următor:

(a) ecartul de reevaluare – prin micşorarea ecartului de reevaluare a imobilizărilor corporale şi necorporale şi majorarea  profitului nerepartizat;

(b) reducerea de reevaluare  – prin micşorarea concomitentă a profitului nerepartizat şi reducerii de reevaluare a imobilizărilor corporale şi necorporale.

101. La data întrării în vigoare a prezentului standard cheltuielile de constituire aflate în componenţa imobilizărilor necorporale se trec la profitul nerepartizat prin micşorarea concomitentă a imobilizărilor necorporale şi profitului nerepartizat.

Data întrării  standardului în vigoare
102. Prezentul standard intră în vigoare la data__________________.

Anexa 1

Componentele costului mineralelor utile pe tipurile de extracţie a acestora










                  Tabelul 1

	Componentele costului
	Extracţia

	
	deschisă în corp solid
	Închisă în corp

	
	
	solid şi lichid

	a) Costuri directe de materiale (combustibil şi lubrifianţi cota-parte a valorii anvelopelor acumulatoarelor) costul şi/sau uzura obiectelor de mică valoare şi scurtă durată, ambalajelor pentru îmbunătăţirea apei potabile
	+
	+

	b) Costul energiei electrice consumate direct la extracţia mineralelor utile
	+
	+

	c) Retribuţii salariale (de bază şi suplimentare) ale angajaţilor care execută operaţii tehnologice aferente extracţiei
	+
	+

	d) Contribuţiile pentru asigurările sociale şi primele de asigurare obligatorie de asistenţa medicală aferente p. c)
	+
	+

	e) Îngrijirea şi reparaţia autocamioanelor, excavatoarelor, maşinilor de tăiat masa manieră, perforatoarelor, sondelor, pompelor, liniilor de îmbuteliat apa potabilă şi a reţelelor de ţevi interne
	+
	+

	f) Amortizarea mijloacelor fixe specificate în p.e) şi altor obiecte ce direct participă la extracţia mineralelor utile
	+
	+

	g) Epuizarea resurselor minerale sau cota-parte a cheltuielilor anticipate
	+
	+1)

	h) Costul serviciilor terţe şi a activităţilor auxiliare proprii
	+
	+

	i) Cota-parte a consumurilor indirecte de producţie repartizate
	+
	+

	k) Costul lucrărilor de refacere a sectorului (terenului contractat) prin constituirea provizionului aferent altor costuri
	+2)
	-

	l) Prima de asigurare a obiectelor indicate în p.c), pierderile producţiei agricole recuperate de către entitatea  care extrage minerale utile unei întreprinderi agricole în cazul atribuirii unui teren al acestuia prin hotărîrea de  Guvern care apar în faza de extracţie, plata de arenda (leasing) unor obiecte primite în arenda (leasing) etc.
	+
	+

1) Dacă entitatea cu tipul de extracţie respectiv a recunoscut resursele minerale în componenţa imobilizărilor corporale ea va calcula epuizarea în caz contrar – se va reflecta cota-parte a cheltuielilor anticipate. 


2)  Dacă entitatea nu a inclus  costul acestor lucrări în componenţa costului resurselor minerale la recunoaşterea lor iniţială.





PAGE  
1
___________________________________________________________________________

SNC 16 „Imobilizări corporale şi necorporale” 


